Aarreplaneetta

Aarreplaneetta on Walt Disneyn 43. animaatioelokuva. Tarina perustuu Robert Louis Stevensonin klassikkoromaaniin Aarresaari. Elokuva ei menestynyt odotetusti, sillä sen tekeminen maksoi 140 miljoonaa dollaria, mutta se tuotti maailmanlaajuisesti vain 110 miljoonaa.

Disney päätti siirtää tarinan mereltä avaruuteen ja se antoi ulkoasun suunnittelijoille lähes rajattomat mahdollisuudet käyttää mielikuvitustaan.Harri Römpötti: Animaattori on piirretyn todellinen tähti: Glen Keane - lyijykynän mestari. Aku Ankka 51/2002. Päähahmoista rosvo John Silverin puujalka vaihdettiin hienomekaniikkaan. Hahmo tehtiin kahden animaattorin yhteistyönä: oikeanpuoleisen robottikäden ja -jalan liikkeet teki Eric Daniels tietokoneella ja vasemman puolen Glen Keane piirsi perinteisesti käsin.

 Juoni 

Elokuvan päähenkilö on 15-vuotias Jim Hawkins, joka on lapsesta asti haaveillut myyttisestä kapteeni Nathaniel Flintin aarteesta. Jim joutuu alituisesti ongelmiin kotiplaneetallaan virkavallan kanssa, johon osasyynä on isähahmon puuttuminen tämän lähdettyä merille vuosia sitten. Jimin äiti ja kievarin omistaja Sarah ei tiedä miten toimisi pojan kanssa. Pian Jim saa haltuunsa lukitun kartan kuolevalta mieheltä Billy Bonesilta, jonka perässä on myös muitakin. Bones käskee ennen kuolemaansa Jimiä "varomaan kyborgia". Joukko piraatteja tuhoaa Sarahin majatalon etsiessään karttaa, mutta Hawkingsit pakenevat ystävänsä tohtori Dopplerin luo. Jim vahingossa avaa kartan lukituksen, joka näyttää missä legendaksi luultu aarreplaneetta sijaitsee. Jim ja Doppler valmistautuvat matkaan aarreplaneetalle, ja Jim saa vakuutettua äidilleen palaavansa takaisin aarteen kanssa pelastaen tuhoutuneen majatalon.

Doppler vuokraa R.L.S. Innoitus -avaruuslaivan, sekä sen miehistön. Laivalla Jim tapaa uusia tuttavuuksia, joista laivan kokki John Silver paljastuu kyborgiksi. Laivan kapteeni Amelia määrää Jimin Silverin alaisuuteen ja hän saa huonon aseman muun miehistön keskuudessa, eritoten Scroopin. Selviää, että Dopplerin palkkaama miehistö onkin joukko piraatteja jotka suunnittelevat laivan kaappaamista ja kulta-aarteen ryöstöä. Jim, autuaan tietämättömänä heidän suunnitelmistaan, joutuu Silverin oppipojaksi, mutta lopulta Jim alkaa nähdä Silverin isähahmona. Kaksikon keskustellessa ulkona puhkeaa myrsky.

Kun miehistö valmistautuu suuntaamaan pois myrskystä, sen keskelle alkaa muodostua musta aukko. Amelia käskee Jimiä varmistamaan miehistön turvaköydet, jotka ovat kaikki kiristettyinä ja kiinnitettyinä. Kun yliperämies Arrow on sulkemassa purjeita, tämä tipahtaa alas mastolta ja jää roikkumaan köytensä varaan. Scroop saa tilaisuuden katkaista tämän köyden tiputtaen Arrowin mustaan aukkoon. Koko laiva lopulta imeytyy mustaan aukkoon, mutta selviää sieltä energiapurkauksen avulla ulos. Miehistön hurratessa Scroop toimittaa kapteenille herra Arrowin hatun ja langettaa tämän kuoleman syyn Jimin niskoille.

Jim masentuu epäonnistumisestaan ja saa lohtua Silveriltä, joka lopulta käskee pojan nukkumaan. Aamulla Jim piiloutuu tynnyriin ja kuulee keskustelun, jossa hän saa selville piraattien aikeet. Laiva lähestyy aarreplaneettaa ja kohdatessaan Silverin Jim puukottaa tätä jalkaan, paeten ohjaamoon. Silver kaappaa laivan ja yrittää saada Jimin, Dopplerin, Amelian ja Morfin kiinni. Kolmikon yrittäessä paeta pelastuslaivalla, Morfi varastaa Jimin taskusta kartan ja piiloutuu köysikasaan. Jim onnistuu kaappaamaan kartan juuri ennen Silveriä, eikä Silver pysty ampumaan poikaa. Seurueen poistuessa laivalta yksi piraateista ampuu pelastuslaivan peräsimen hajalle, ja seurue tekee pakkolaskun suoraan keskelle viidakkoa.

Amelia loukkaantuu, ja Jim lähtee Morfin kanssa etsimään turvapaikkaa. Jim löytää metsästä B.E.N.:in, bio-elektronisen navigaattorin, joka aikoinaan matkusti kapteeni Flintin kanssa. B.E.N. on unohtanut suuren osan kaikesta kokemastaan sillä tämän muisti on kadonnut. B.E.N.:in kotipaikka on tarpeeksi turvallinen seurueelle ja robotti majoittaa nelikon luokseen. Silver löytää heidät ja yrittää hieroa sovintoa Jimin kanssa, joka ei suostu tähän. Silver kertoo että hänellä on aamuun asti aikaa luovuttaa kartta, eikä ole tietoinen että se on yhä laivassa Jimin otettua kartaksi muodostuneen Morfin itse oikean kartan sijaan. Jim lähtee yöllä laivalle B.E.N.:in asunnon takaoven kautta.

Laivassa B.E.N. alkaa katkoa johtoja, kun Jim löytää kartan. Jim kohtaa Scroopin, ja lähtee juoksemaan tätä pakoon. B.E.N. onnistuu katkaisemaan painovoiman laivasta, ja Scroop saa Jimin lähes tapettua. Jim onnistuu työntämään Scroopin laivan lippuun ja Scroop katoaa yläilmoihin. Jim poistuu laivalta, mutta Silver on ottanut Dopplerin ja Amelian panttivangeiksi. Jim vaatii, että heidän on päästävä mukaan matkalle mikäli Silver haluaa kartan auki. Miehistö lähtee matkalle Aarreplaneetalle, mutta kartasta lähtenyt viiva törmää kuin seinään. Jim tajuaa asettaa kartan maahan, mikä avaa hologrammin. Jim painaa hologrammin keskeltä, ja miehistö pääsee sisään aarteiden täyttämään planeettaan. Jim löytää kapteeni Flintin laivan haaksirikon, sekä tämän luurangon ja B.E.N.:in muistin. B.E.N. saa muistinsa takaisin ja kertoo, että Flint asetti planeetan räjähtämään mikäli joku selvittäisi tiensä aarteen luokse.

Flintin asettamat räjähteet aktivoituvat ja osa miehistöstä kuolee muiden paetessa. Silver ja Jim jäävät planeetalle ja Silver kehottaa Jimiä olemaan astumatta tämän unelmien tielle. Katosta tuleva säde osuu laivaan ja Jim lentää yli laidan, saaden otteen seinästä. Silver saa kiinni laivasta ja saa päätettäväkseen pelastaako poika vai unelmansa. Silver lopulta päästää irti laivasta ja pelastaa Jimin, ja kaksikko pakenee planeetalta kun B.E.N. kertoo laivasta käsin koko planeetan räjähtävän minuuteissa. Doppler tajuaa maston hajotessa, että heillä ei ole aikaa paeta planeetalta. Jim rakentaa itselleen rakettilaudan Silverin kanssa, ja kertoo että heidän on palattava kartan avaamalle portille jotta Jim voisi avata kotikaupunkinsa heille. Jim lähtee matkalle ja lähestulkoon tippuu alas lautansa kanssa, mutta saa siihen puhtia ja avaa portin kotiin sekuntia ennen räjähdystä. Jim, tohtori Doppler, kapteeni Amelia, Silver, B.E.N., Morfi sekä muutama miehistön jäsen onnistuvat pakenemaan takaisin kotiin.

Lopussa Jim päättää antaa Silverin paeta, ja saa jältä jäähyväislahjana osan aarteesta äitinsä majatalon uudelleenrakentamista varten. Jim liittyy Amelian suosittelemana tähtisotilasakatemiaan, Doppler ja Amelia menevät naimisiin sekä saavat neljä lasta, kun taas B.E.N. saa tarjoilijanpestin ravintolasta. Akatemiasta avajaisten ajaksi kotiin palannut Jim katsoo ulos ikkunasta nähden Silveriä muistuttavan pilven, joka iskee tälle silmää.

 Laulut 
 I'm Still Here/Tänne jään
Esittäjänä englanninkielisessä versiossa John Rzeznik ja suomenkielisessä versiossa Antti Pitkäjärvi.

 Ääninäyttelijät 
Alkuperäinen näyttelijäSuomenkielinen näyttelijäRooliAustin Majors (lapsi)<br/ >Joseph Gordon-Levitt (nuori)  Henri Piispanen (lapsi)<br/ >Antti L. J. Pääkkönen (nuori)<br/ >Antti Pitkäjärvi (laulu) James "Jim" Pleiades HawkinsBrian Murray Ossi Ahlapuro  Pitkä John SilverDavid Hyde Pierce  Antti Pääkkönen  Tohtori Delbert DopplerEmma Thompson  Minna Turunen  Kapteeni Amelia SmolletMartin Short  Ilkka Heiskanen  Bio-Elektroninen Navigaattori "B.E.N"Laurie Metcalf Kristiina Halttu  Sarah HawkinsRoscoe Lee Browne  Veikko Honkanen  Samuel ArrowMichael Wincott  Sasu Moilanen  ScroopPatrick McGoohan  Esa Saario  Billy BonesCorey Burton  Petri Hanttu  OnusDane A. Davis MorfiTony Jay  Risto Aaltonen  kertojaJack Angel  Kari Tamminen  sivuäänetJohn Cygan  Markus Bäckman  sivuäänetPaul Eiding  Pasi Ruohonen  sivuäänetPhil Proctor Pekka Kuorikoski  sivuäänetMona Marshall  Viivi Tamminen  sivuäänetSherry Lynn Ulla Renko  sivuäänetJim Ward  Teuvo Matala sivuäänetJennifer Darling  Annamari Metsävainio sivuäänet
Elokuvan lopputekstit

Suomenkielisen version ohjauksesta vastasi Markus Bäckman, ja sen käänsi Annamari Metsävainio.

 Lähteet 

 Aiheesta muualla 
Walt Disney: Aarreplaneetta 

Luokka:Vuoden 2002 yhdysvaltalaiset elokuvat
Luokka:Disneyn animaatioelokuvat
Luokka:John Muskerin ohjaamat elokuvat
Luokka:Ron Clementsin ohjaamat elokuvat
Luokka:Yhdysvaltalaiset tieteiselokuvat
Luokka:Elokuvat roboteista
Luokka:Seulonnan keskeiset artikkelit